Diari Oficial de la Generalitat Valenciana


Sumari del DOGV 8134, del 25-09-2017 (2017/8315)

RESOLUCIÓ de 21 de setembre de 2017, de la Direcció General de Política Lingüística i Gestió del Multilingüisme, per la qual s'estableix la data per a la realització de la prova de certificació del nivell B1 d'anglés en la convocatòria extraordinària de 2017 en l'Escola Oficial d'Idiomes de València per a aquelles persones afectades per les incidències de la vaga de professorat d'EOI del 6 de setembre de 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8315


Data del document
:   21-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 21 de setembre de 2017, de la Direcció General de Política Lingüística i Gestió del Multilingüisme, per la qual s'estableix la data per a la realització de la prova de certificació del nivell B1 d'anglés en la convocatòria extraordinària de 2017 en l'Escola Oficial d'Idiomes de València per a aquelles persones afectades per les incidències de la vaga de professorat d'EOI del 6 de setembre de 2017. [2017/8315]  
  
L'article 14 de l'Ordre 87/2013, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana, respecte a la prova de certificació, diu que el referent normatiu és el determinat en l'Ordre de 10 de març de 2008, amb les excepcions detallades en aquesta disposició (DOGV 7118, 25.09.2013).  
L'article 14 de l'Ordre 87/2013 també determina la possibilitat de convocar proves extraordinàries de certificació per a cada idioma i nivell, i estableix que la convocatòria de les proves serà inclosa en la resolució de convocatòries de proves de certificació per a cada curs acadèmic.  
La Resolució de 7 de febrer de 2017, de la Direcció General de Política Lingüística i Gestió del Multilingüisme, estableix el calendari i el procés d'inscripció i matriculació per a la realització de la prova de certificació dels nivells del Marc europeu comú de referència per a l'aprenentatge, l'ensenyament i l'avaluació de llengües (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria 2017.  
  
El punt 6 de l'apartat primer de la Resolució de 7 de febrer de 2017, determina que «tot l'alumnat de les escoles oficials d'idiomes, en qualsevol de les seues modalitats, podrà realitzar les proves de la convocatòria extraordinària, en la qual només s'haurà d'examinar de les destreses no superades en la convocatòria ordinària.»  
L'annex II d'aquesta resolució estableix la data de 6 de setembre de 2017 per a la realització de les tres destreses escrites de la prova de certificació en el nivell B1 d'anglés.  
Algunes de les persones matriculades i presentades en data 6 de setembre de 2017 no van poder realitzar la prova a causa de les incidències produïdes per la vaga de professorat de les EOI, per la qual cosa cal realitzar una nova prova, a proposta de la Comissió Coordinadora de la prova de certificació, per resoldre aquesta incidència.  
L'article 5 de l'Ordre de 10 de març de 2008 estableix que correspon a la Comissió Coordinadora de la prova de certificació proposar-ne les dates i el lloc de realització.  
Per tot això, en virtut de les competències que m'atribueix el Decret 155/2015, de 18 de desembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, a proposta de la Comissió Coordinadora de la prova de certificació, resolc:  
  
Primer  
Comunicar a les persones inscrites i matriculades per a la realització de la prova de certificació del nivell B1 d'anglés, corresponent a la convocatòria de 2017, en l'Escola Oficial d'Idiomes de València, que en data 6 de setembre de 2017 es van presentar a la prova extraordinària de certificació esmentada i no la van poder realitzar a causa de les incidències de la vaga de professorat de les EOI, que la prova de certificació tindrà lloc en l'Escola Oficial d'Idiomes de València el dia 27 de setembre de 2017, a les 09.00 hores.  
  
Segon  
Només podran realitzar aquesta prova aquelles persones amb la qualificació d'apte en l'expressió i la interacció oral de la prova de certificació del nivell B1 d'anglés, corresponent a la convocatòria extraordinària de setembre de 2017, en l'Escola Oficial d'Idiomes de València.  
  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de setembre de 2017.- El director general de Política Lingüística i Gestió del Multilingüisme: Rubén Trenzano Juan.